Document ID: 32001R1285

Komisijas Regula (EK) Nr. 1285/2001
(2001. gada 28. jūnijs),
ar ko noraida to nosaukumu reģistrāciju pieteikumu sarakstu, kuri paziņoti, ievērojot 17. pantu Padomes Regulā (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 14. jūlija Regulu (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību [1], kurā jaunākie grozījumi izdarīti ar Komisijas Regulu (EK) Nr. 2796/2000 [2], un jo īpaši tās 17. pantu,
tā kā:
(1) Lēmums par 314 Vācijas pieteikumiem, kas saskaņā ar Regulas (EEK) Nr. 2081/92 17. panta 2. punktu paziņoti "minerālūdeņu" reģistrācijai par aizsargātiem cilmes vietu nosaukumiem, vēl nav pieņemts.
(2) Vismaz 215 no 314 minētajiem pieteikumiem ierosinātie nosaukumi nenorāda ģeogrāfisko izcelsmi un līdz ar to tie nav "cilmes vietu nosaukumi", kā noteikts minētās regulas 2. panta a) punktā.
(3) Regulas (EEK) Nr. 2081/92 2. panta 3. punktā zināmos apstākļos ir atļauts uzskatīt tradicionālos ģeogrāfiskos vai neģeogrāfiskos nosaukumus par cilmes vietas nosaukumiem. Šo pantu, kas ir izņēmums no vispārīgā noteikuma, nevar piemērot nevienam no minētajiem 125 pieteikumiem, jo nav skaidra apliecinājuma par to, ka ierosinātos nosaukumus tradicionāli attiecinātu uz kādu konkrētu ģeogrāfisko apgabalu. Tādēļ minētos 125 pieteikumus nevar reģistrēt.
(4) 15 no 314 Vācijas pieteikumiem, kas, ievērojot Regulas (EEK) Nr. 2081/92 17. panta 2. punktu, paziņoti "minerālūdeņu" reģistrācijai, ierosinātie nosaukumi ir ģeogrāfiski, bet tie ietver "skaitļus", tādējādi var atšķirt "minerālūdeņus" ar vienādiem nosaukumiem. Cilmes vietu nosaukumus ar "skaitļiem" nevar pieņemt, jo regulas mērķis ir aizsargāt tikai ģeogrāfiskus nosaukumus. Līdz ar to minētos 15 pieteikumus nevar reģistrēt.
(5) Šajā regulā paredzētie pasākumi ir saskaņā ar Ģeogrāfiskās izcelsmes norāžu un cilmes vietu nosaukumu reglamentējošās komitejas atzinumu,
IR PIEŅĒMUSI ŠO REGULU.
1. pants
Reģistrācijas pieteikumus, kas, ievērojot Regulas (EEK) Nr. 2081/92 17. pantu, iesniegti par šīs regulas pielikumā uzskaitīto nosaukumu reģistrāciju, noraida.
2. pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2001. gada 28. jūnijā

Labels: 17
0
3
6
18